Okresná prokuratúra Žilina 
Moyzesova 20, 011 56 Žilina 1 	

Sp. zn. : 3 Pv 956/12/5511	Žilina, 15.5.2014
EEČ : 2-43-245-2014

U Z N E S E N I E

Trestná vec:	obvinená XXXXX  
Prečin:	Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Žilina
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 2.4.2013, spisová značka 3 Pv 956/12/5511, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Dňa 30.08. 2012 v čase o 14.15 h viedla osobné motorové vozidlo zn. Peugeot 406, evidenčného čísla XXXXX po preložke cesty II/583 v smere od centra  na Terchovú, v ľavom jazdnom pruhu, pričom keď sa nachádzala v úseku cesty pred ukončením obce XXXXX, nedodržala bezpečnú vzdialenosť od vozidla idúceho pred ňou, nedobrzdila a prednou časťou narazila do zadnej časti motorového vozidla zn. Citroën Berlingo, evidenčného čísla XXXXX vodiča XXXXX, ktorý pred ňou zastavil z dôvodu vyvolaného v cestnej premávke. Pri nehode došlo k zraneniu spolujazdkyne vo vozidle Citroën Berlingo, XXXXX, ktorá utrpela pomliaždenie hlavy v oblasti záhlavnej a podvrtnutie krčnej chrbtice, ktoré zranenia si vyžiadali práceneschopnosť v trvaní 25 dní,
	pričom vodička XXXXX svojim konaním porušila ustanovenie § 17 ods. 1 zákona č. 8/2009 Z. z. o cestnej premávke

Uznesením prokurátora Okresnej prokuratúry XXXXX zo dňa 2.4.2013, spisová značka 3 Pv 956/12/5511, bola určená obvinenej skúšobná doba v trvaní 12 mesiacov.
Odôvodnenie:
  Uznesením číslo 3 Pv 956/12/5511 zo dňa 02.04.2013, právoplatným dňa 13.04.2013, prokurátor OP XXXXX  podmienečne zastavil trestné stíhanie proti obvinenej XXXXX, stíhanej za prečin ublíženia na zdraví podľa § 158 Trestného zákona a určil jej skúšobnú dobu 12 (dvanásť) mesiacov, ktorá uplynula dňa 13.04.2014.

      Konštatujem, že obvinená XXXXX  počas skúšobnej doby viedla riadny život, nedopustila sa žiadneho protispoločenského konania a splnila všetky zákonné podmienky na vyslovenie o osvedčení sa v skúšobnej dobe, a preto som rozhodol tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Marek Sinčák
prokurátor